पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। पिछले कुछ दिनों से मानसून पूर्व मौसम के मिजाज ने शहर को अस्तव्यस्त कर दिया है। यह स्थिति प्रदेश के कुछ अन्य शहरों की भी है। शाम होते ही आसमान पर बादल घिर आते हैं और इससे पहले कि वे बरसे, तेज आंधी उन्हें दूर उड़ाने का प्रयास करती है।
तेज आंधी और बारिश के चलते लगातार दो दिनों से बिजली गुल हो रही है। भोपाल में मानसून आमतौर पर 13 जून को आता है। हालांकि पिछले कई सालों से मानसून लेट होता रहा है।
पिछले कुछेक दिनों से शाम को रोज मानसून पूर्व बारिश हो रही है। इससे तापमान में गिरावट आ गई है। गुरुवार सुबह भी तेज बारिश हुई। बारिश के चलते लोगों को गर्मी से राहत मिली है, लेकिन आंधी के कारण लोग परेशान हैं। शहर में कई जगह पेड़ उखडऩे से लोगों को नुकसान उठाना पड़ा है।
कहीं पेड़ गिरने से लोगों के वाहन क्षतिग्रस्त हुए, तो कहीं लोगों के कच्चे मकानों की छत उड़ गई। बिजली के तार टूटने से कई इलाकों में घंटों बिजली भी गुल हो रही है।
देखिए तस्वीरों में मौसम का मूड.....
यह भी पढ़ें..
13 जून को दस्तक दे सकता है मानसून, जारी रहेंगी प्रीमानसून गतिविधियां
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn